S-828/2012

Mál þetta, sem dómtekið var 1. nóvember sl., er höfðað með ákæru Ríkissaksóknara, útgefinni 15. október 2012, á hendur A-x-x B-x-x, […], fæddri […], „fyrir stórfellt fíkniefnalagabrot, með því að hafa fimmtudaginn 2. ágúst 2012 staðið að innflutningi á 670 g af kókaíni, sem hefur 65% styrkleika, ætluðu til söludreifingar hér á landi í ágóðaskyni. Fíkniefnin, sem unnt er að framleiða um 1980 g af efni úr miðað við 22% styrkleika, flutti ákærða til Íslands sem farþegi með flugi FI-585 frá Spáni, falin í pakkningu undir hárkollu sem saumuð var við hár ákærðu, en hún var handtekinn við komu til Keflavíkurflugvallar.

Telst þetta varða við 173. gr. a almennra hegningarlaga nr. 19/1940, sbr. 1. gr. laga nr. 64/1974, sbr. 1. gr. laga nr. 32/2001.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2011, sbr. reglugerð nr. 848/2002.“

Verjandi ákærðu krefst vægustu refsingar sem lög leyfa og verði refsing skilorðsbundin, en að gæsluvarðhaldsvist ákærðu komi til frádráttar refsivist verði hún dæmd. Þá er krafist málsvarnarlauna úr ríkissjóði.

Um málavexti er vísað til áðurgreindrar ákæru.

Ákærða játaði brot sitt skýlaust fyrir dóminum eins og því er lýst í ákæru og verður játning hennar ekki dregin í efa. Þykir sannað með játningu ákærðu, sem á sér stoð í gögnum málsins, að ákærða hafi gerst sek um þá háttsemi sem ákært er fyrir og er brot ákærðu réttilega heimfært til refsiákvæða í ákæruskjali Ríkissaksóknara.

Ákærða hefur ekki áður gerst sek um refsiverðan verknað svo kunnugt sé.

Við ákvörðun refsingar er litið til þess að ákærða hefur frá upphafi rannsóknarinnar gengist greiðlega við sakargiftum og hefur ekki áður sætt refsingu svo kunnugt sé. Enn fremur er í málinu litið til þáttar ákærðu í brotinu, en rannsókn lögreglu beindist að ákærðu sem svonefndu „burðardýri“ en ekki sem skipuleggjanda brotsins. Allt framangreint er virt ákærðu til refsimildunar. Á hinn bóginn er litið til þess að ákærða flutti til landsins umtalsvert magn af hættulegu fíkniefni af miklum styrkleika sem hún vissi eða mátti vita að var ætlað til söludreifingar hér á landi. Beindist brot ákærðu þannig að mikilsverðum hagsmunum. Horfir þetta til refsiþyngingar, sbr. 1., 3. og 6. töluliði 1. mgr. 70. gr. almennra hegningarlaga.

Að þessu virtu og með vísan til dómvenju í sambærilegum málum þykir hæfileg refsing ákærðu vera fangelsi í 15 mánuði. Vegna alvarleika brotsins eru engin efni til að skilorðsbinda refsinguna. Til frádráttar refsingunni komi gæsluvarðhald sem ákærða hefur sætt vegna málsins frá 2. ágúst 2012.

Með vísan til 6. mgr. 5. gr. laga nr. 65/1974 eru dæmd upptæk 670 grömm af kókaíni.

Með vísan til 1. mgr. 218. gr. laga nr. 88/2008 um meðferð sakamála verður ákærðu gert að greiða allan sakarkostnað málsins 586.573 krónur. Þar af greiði ákærða málsvarnarlaun skipaðs verjanda síns á rannsóknarstigi, S-kvk-ef B-kvk-ef F-kvk-ef héraðsdómslögmanns, 251.000 krónur og 50.000 krónur í aksturskostnað. Enn fremur málsvarnarlaun skipaðs verjanda síns fyrir dómi, U-kk-ef S-kk-ef B-kk-ef héraðsdómslögmanns, 176.742 krónur. Tekið hefur verið tillit til virðisaukaskatts við ákvörðun þóknunar verjenda.

J-kk-nf H-kk-nf héraðsdómari kveður upp dóm þennan.

Dómsorð:

Ákærða, A-x-x B-x-x, sæti fangelsi í 15 mánuði.

Til frádráttar refsingu ákærðu komi gæsluvarðhald sem ákærða hefur sætt frá 2. ágúst 2012.

Upptæk eru dæmd 670 grömm af kókaíni.

Ákærða greiði 586.573 krónur í sakarkostnað, þar af málsvarnarlaun skipaðs verjanda síns á rannsóknarstigi, S-kvk-ef B-kvk-ef F-kvk-ef héraðsdómslögmanns, 251.000 krónur, 50.000 í aksturskostnað og málsvarnarlaun skipaðs verjanda síns fyrir dómi, U-kk-ef S-kk-ef B-kk-ef héraðsdómslögmanns, 176.742 krónur.

J-kk-nf H-kk-nf